Diari Oficial de la Generalitat Valenciana


Sumari del DOGV 8647, del 02-10-2019 (2019/8973)

ORDRE 10/2019, de 4 de setembre, de la Conselleria d'Educació, Cultura i Esport, per la qual s'autoritza el centre privat d'ensenyaments esportius FASCV per a impartir en modalitat semipresencial o a distància el bloc comú del cicle inicial i cicle final del grau mitjà de tècnic esportiu en Busseig Esportiu amb Escafandre Autònom.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8647

Data del DOGV
:   02-10-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8973


Data del document
:   04-09-2019

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 10/2019, de 4 de setembre, de la Conselleria d'Educació, Cultura i Esport, per la qual s'autoritza el centre privat d'ensenyaments esportius FASCV per a impartir en modalitat semipresencial o a distància el bloc comú del cicle inicial i cicle final del grau mitjà de tècnic esportiu en Busseig Esportiu amb Escafandre Autònom. [2019/8973]  
Antecedents de fet  
  
Primer. L'expedient ha sigut iniciat pel representant del centre privat d'ensenyaments esportius FASCV codi de centre 63999084, mitjançant sol·licitud d'autorització per a impartir en la modalitat semipresencial o a distància el bloc comú del cicle inicial i cicle final del grau mitjà de tècnic esportiu en Busseig Esportiu amb Escafandre Autònom.  
  
Segon. En data 16 d'octubre de 2018, la Inspecció Educativa d'aquesta conselleria a València emet informe desfavorable respecte de la sol·licitud d'autorització.  
Tercer. A requeriment del Servei d'Ensenyaments de Règim Especial d'aquesta conselleria, el centre presenta documentació amb les esmenes oportunes.  
Quart. En data 11 de desembre de 2018, la Direcció General de Formació Professional i Ensenyaments de Règim Especial emet proposta de resolució autoritzant la sol·licitud del centre.  
A aquests antecedents de fet s'apliquen els següents  
  
Fonaments de dret  
  
1. D'acord amb l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i, en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
2. El Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana estableix, en el seu article 18, que «els mòduls del bloc comú i aquells que dispose el Reial decret que establisca el títol i els ensenyaments mínims de cada modalitat o especialitat esportiva es podran oferir en la modalitat d'educació a distància. Per a això podran impartir-se:  
  
a) Els continguts que conformen els mòduls del bloc comú a distància (?).  
b) (?).  
c) Els continguts que conformen els mòduls del bloc complementari (?).  
3. La Resolució de 29 de juny de 2018, del secretari autonòmic d'Educació i Investigació, per la qual es dicten instruccions sobre ordenació acadèmica i d'organització de l'activitat docent dels centres que imparteixen ensenyaments esportius de règim especial en la Comunitat Valenciana durant el curs 2018-2019 regula, en el seu article 7, l'autorització dels ensenyaments esportius en la modalitat semipresencial o a distància en centres privats de la Comunitat Valenciana.  
L'apartat 2 de l'esmentat article estableix que «de forma subsidiària, la regulació general de les condicions i requisits de la modalitat presencial o a distància s'adequarà al que s'estableix en l'Ordre ECD/499/2015, de 16 de març, per la qual es regula el règim d'ensenyament a distància dels ensenyaments esportius de règim especial, en l'àmbit de gestió del Ministeri d'Educació, Cultura i Esport (BOE 71, 24.03.2015)...».  
Amb base en els antecedents de fet i fonaments de dret exposats  
  
  
  
ORDENE  
  
Autoritzar el centre privat d'ensenyaments esportius FASCV, codi de centre 73068699, a impartir en la modalitat semipresencial o distància el bloc comú del cicle inicial i el cicle final del grau mitjà de tècnic esportiu en Busseig Esportiu amb Escafandre Autònom, amb l'observació pel que respecta a l'especialitat d'aquesta modalitat esportiva, de complir el que estableix el Reial decret 932/2010, de 23 de juliol, pel qual s'estableix el títol de tècnic esportiu en Busseig Esportiu amb Escafandre Autònom i es fixen els seus ensenyaments mínims i els requisits d'accés de l'alumnat per a poder participar en la prova d'accés específica al cicle inicial d'aquests ensenyaments, concretament al requisit previst en el seu article 21.2.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 4 de setembre de 2019.- El conseller d'Educació, Cultura i Esport, p. d. (R 26.10.2016, el secretari autonòmic d'Educació i Formació Professional): Miguel Soler Gracia.